**Informacija apie gautą vėjo elektrinių parko įrengimo Kruonio HAE teritorijoje poveikio aplinkai vertinimo ataskaitą**

2017-01-20 Aplinkos apsaugos agentūros Poveikio aplinkai vertinimo departamento Poveikio aplinkai vertinimo ir taršos prevencijos skyrius, Tatjana Dunkauskienė, tel. 8 706 68 086.

**Planuojamos ūkinės veiklos organizatorius (pavadinimas, adresas, telefonas, faksas)**

„Lietuvos energijos gamyba“, AB, Elektrinės g. 21, LT-26108, Elektrėnai, tel. (8 5) 278 2907, faks. (8 5) 278 2906, el. p. info@le.lt.

**Planuojamos ūkinės veiklos poveikio aplinkai vertinimo (toliau – PAV) dokumentų rengėjas (pavadinimas, adresas, telefonas, faksas)**

UAB „DGE Baltic Soil and Environment“, Žolyno g. 3, LT-10208, Vilnius, tel. (8 5) 264 4304, faks. (8 5) 215 3784, el. p. info@dge.lt.

 **Planuojamos ūkinės veiklos pavadinimas**

Vėjo elektrinių parko įrengimas Kruonio hidroakumuliacinės elektrinės (toliau **–** HAE) teritorijoje.

 **Planuojamos ūkinės veiklos vieta (apskritis, miestas, rajonas, seniūnija, kaimas, gatvė)**

Kauno apskr., Kaišiadorių r. sav., Kruonio sen., Kruonio HAE teritorija.

**Atsakinga institucija**

Aplinkos apsaugos agentūra (toliau – Agentūra), A. Juozapavičiaus g. 9, LT-09311 Vilnius, tel. 8 706 62 008, faks. 8 706 62 000, el. p. aaa@aaa.am.lt

**Poveikio aplinkai vertinimo subjektai:**

1. Kauno visuomenės sveikatos centras (Nuo 2016 m. balandžio 1 dienos Nacionalinio visuomenės sveikatos centro prie Sveikatos apsaugos ministerijos Kauno departamentas) 2015-11-25 raštu Nr. 2-4830-13 (8.38) „Dėl poveikio aplinkai vertinimo programos“ pritarė PAV programai.

Nacionalinio visuomenės sveikatos centro prie Sveikatos apsaugos ministerijos Kauno departamentas 2017-01-11 raštu Nr. 2.2-80(16.8.4.2.11) „Dėl poveikio aplinkai vertinimo ataskaitos“ pritarė planuojamos ūkinės veiklos galimybėms.

2. Kaišiadorių rajono savivaldybės administracija 2015-11-30 raštu Nr. (3.17-V8)-3-3228 „Dėl vėjo elektrinių parko įrengimo Kruonio HAE teritorijoje poveikio aplinkai vertinimo programos“ pritarė PAV programai.

Kaišiadorių rajono savivaldybės administracija 2016-12-06 raštu Nr. (3.17-V8)-3-3284 „Dėl vėjo elektrinių parko įrengimo Kruonio HAE teritorijoje poveikio aplinkai vertinimo ataskaitos“ pateikė išvadą, kad pritaria PAV ataskaitai, planuojamai ūkinei veiklai nepritaria, kadangi numatoma vykdyti veikla neatitinka šiuo metu galiojančių teritorijų planavimo dokumentų, kurie nurodyti 2016-10-14 rašte Nr. (3.17-V8)-3-2847 (Planuojama ūkinė veikla neatitinka detaliojo plano, patvirtinto Kaišiadorių rajono savivaldybės administracijos direktoriaus 2011 m. lapkričio 11 d. įsakymu Nr. V1-1131 „Dėl žemės sklypo, kadastrinis Nr. 4928/0007:62, Vaiguvos k., Kruonio sen., Kaišiadorių r. sav., detaliojo plano tvirtinimo, papildomo žemės naudojimo būdo ir pobūdžio nustatymo“, sprendinių. Dalis planuojamų statyti vėjo elektrinių, Kruonio HAE teritorijoje planuojamo VE parko teritorijos apžvalginėje schemoje (2-1 grafinis priedas) pažymėtų Nr.2 ir 3, nepatenka į detaliajame plane nustatytas galimas statinių statybos zonas. Taip pat planuojamų statyti statinių aukštis neatitinka detaliuoju planu nustatyto aukštingumo reglamento. Planuojama vėjo elektrinių parko statyba Kruonio HAE teritorijoje nėra numatyta Vėjo jėgainių išdėstymo Kaišiadorių rajono savivaldybės teritorijoje specialiajame plane, be to patenka į teritoriją, kurioje pagal Lietuvos Respublikos teritorijų, kuriose gali būti ribojami vėjo elektrinių (aukštų statinių) projektavimo ir statybos darbai, žemėlapį, patvirtintą Lietuvos kariuomenės vado 2016 m. vasario 15 d. įsakymu Nr. V-217 „Dėl Lietuvos Respublikos teritorijų, kuriose gali būti ribojami vėjo elektrinių (aukštų statinių) projektavimo ir statybos darbai, žemėlapio patvirtinimo“, vėjo elektrinių projektavimo ir statybos darbai draudžiami.)

 3. Kauno apskrities priešgaisrinė gelbėjimo valdyba 2015-11-19 raštu Nr. 13-1992 „Dėl poveikio aplinkai vertinimo programos“ pritarė PAV programai.

 Kauno apskrities priešgaisrinė gelbėjimo valdyba 2016-09-23 raštu Nr. 13-1158 „Dėl poveikio aplinkai vertinimo ataskaitos“ pritarė PAV ataskaitai ir planuojamai ūkinei veiklai.

 4. Kultūros paveldo departamento prie Kultūros ministerijos Kauno skyrius 2015-12-09 raštu Nr. (1.29.-K)2K-1581 „Dėl vėjo elektrinių parko įrengimo Kruonio HAE teritorijoje poveikio aplinkai vertinimo programos“ pateikė išvadą, kad neprieštarauja PAV programai, pritaria pateiktai planuojamų vėjo elektrinių (toliau – VE) išdėstymo alternatyvų schemai „B alternatyva“ kadangi artimiausioje aplinkoje, kurioje planuojama ūkinė veikla, kultūros paveldo objektų ir jų apsaugos zonų nėra.

Kultūros paveldo departamento prie Kultūros ministerijos Kauno skyrius 2016-10-19 raštu Nr. (1.29.-K)2K-1176 „Dėl vėjo elektrinių parko įrengimo Kruonio HAE teritorijoje poveikio aplinkai vertinimo ataskaitos“ pritarė PAV ataskaitai.

5. Valstybinė saugomų teritorijų tarnyba prie Aplinkos ministerijos 2015-12-03 raštu Nr. (4)-V3-273 (7.21) pritarė PAV programai su pastaba (PAV ataskaitos dokumente turi būti pateiktos planuojamų VE vizualizacijos ir įvertintas jų vizualinis estetinis poveikis kraštovaizdžiui, taip pat atsižvelgiant į vertinimo duomenis turi būti pateikto realios visų planuojamų statyti vėjo elektrinių vietos ir aukščio alternatyvos. Turi būti atlikta būsimų VE atskirų dalių matomumo kraštovaizdyje modeliavimas su GIS ir parengiamas analizuojamos teritorijos žemėlapis. Atliekant VE matomumo modeliavimą naudoti vektorinį teritorijos žemėlapį bei Lietuvos Respublikos teritorijos erdvinį reljefo modelį.

Valstybinė saugomų teritorijų tarnyba prie Aplinkos ministerijos (toliau – Tarnyba) 2016-12-28 raštu Nr. (4)-V3-1920(7.21) „Dėl vėjo elektrinių parko įrengimo Kruonio HAE teritorijoje poveikio aplinkai vertinimo ataskaitos“ pateikė išvadą, kad neprieštarauja, kad būtų įgyvendinama PAV ataskaitoje nagrinėta VE parko Kruonio HAE teritorijoje statyba ir eksploatacija laikantis šių sąlygų:

* Vienerius metus prieš VE parko eksploatacijos pradžią ir 1-aisiais, 2-aisiais, 3-aisiais ir 5-aisiais metais nuo VE parko eksploatacijos pradžios atlikti paukščių ir šikšnosparnių monitoringą.
* Paukščių ir šikšnosparnių monitoringas vykdomas visuose VE sklypuose ir 2 km atstumu nuo tolimiausių VE ribų nutolusiose aplinkinėse teritorijose.
* Paukščių ir šikšnosparnių monitoringo programą suderinti su Tarnyba.
* Paukščių ir šikšnosparnių monitoringo duomenis periodiškai teikti Agentūrai, o nustačius neigiamą poveikį imtis poveikio aplinkai mažinančių priemonių (pvz., VE stabdymo).

Visos išvardintos sąlygos turi būti vykdomos planuojamos ūkinės veiklos užsakovo lėšomis.

16. Aplinkos apsaugos agentūra 2015-12-30 raštu Nr. (28.1)-A4-14551 „Dėl vėjo elektrinių parko įrengimo Kruonio HAE teritorijoje poveikio aplinkai vertinimo programos tvirtinimo“ PAV programą patvirtino.

Visuomenė apie parengtą PAV programą buvo informuota Kaišiadorių rajono savivaldybės administracijos Kruonio seniūnijos skelbimų lentoje (2015-10-21), respublikiniame laikraštyje „Lietuvos žinios“ (2015-10-23), laikraštyje „Kaišiadorių aidai“ (2015-10-27), planuojamos ūkinės veiklos organizatorius – AB „Lietuvos energijos gamyba“, AB internetinėje svetainėje www.gamyba.le.lt.

Aplinkos apsaugos agentūra 2015-10-27 savo tinklalapyje paskelbė visuomenei apie parengtą PAV programą.

Suinteresuotos visuomenės pasiūlymų dėl PAV programos nebuvo gauta.

Informacija apie visuomenės viešą supažindinimą su PAV ataskaita buvo skelbiama Kaišiadorių rajono savivaldybės administracijos Kruonio seniūnijos skelbimų lentoje (2016-07-25), Kaišiadorių rajono savivaldybės internetiniame tinklalapyje (2016-07-22), respublikiniame laikraštyje „Lietuvos žinios“ (2016-07-22), laikraštyje „Kaišiadorių aidai“ (2016-07-22), PAV dokumentų rengėjo – UAB „DGE Baltic Soil and Environment“ internetinėje svetainėje www.dge.lt (2016-07-25), planuojamos ūkinės veiklos organizatorius – „Lietuvos energijos gamyba“, AB internetinėje svetainėje www.gamyba.le.lt (2016-07-25).

Visuomenės susirinkimas dėl PAV ataskaitos įvyko 2016-08-09, 17.00 val., Kruonio seniūnijoje, Vilniaus g. 13, Kruonio mst., Kaišiadorių r. Viešajame susirinkime dalyvavo planuojamos ūkinės veiklos organizatoriaus atstovai, PAV dokumentų rengėjo atstovai, Kruonio seniūno pavaduotoja.

Suinteresuotos visuomenės pasiūlymų dėl PAV ataskaitos negauta.

**Prašymų teikimo terminas**

 Iki 2017 m. vasario 3 d. suinteresuota visuomenė turi teisę raštu pateikti prašymus planuojamos ūkinės veiklos poveikio aplinkai vertinimo klausimais atsakingai institucijai (Aplinkos apsaugos agentūrai) ir PAV subjektams jų kompetencijos klausimais.